Raimondi puia

Raimondi puia (Puya raimondii) on mitmeaastane taim bromeelialiste sugukonnast. 

Alcide d'Orbigny avastas taime 1830. aastal Vacase vallas Cochabamba departemangus. Peruust avastas selle 1874. aastal Antonio Raimondi, kelle järgi sai taim hiljem praeguse nime.

Levik
Taim on levinud kitsal alal Lõuna-Ameerikas Boliivias ja Peruus Andide kõrgmäestikus 3500 kuni 4500 m kõrgusel.

Kirjeldus
Kasvab umbes 3 m kõrguseks, kuid õisik on 9–10 m kõrgune. Seega on ta suurim puia ja ka suurim bromeelialine. Lehed on 1–2 m pikkused, 6 cm laiused ja terava tipuga. Võib elada 100 aastaseks, kuid õitseb vaid korra 9 kuu vältel.

Viited 

Bromeelialised